Spoštovani kolegi, udeleženci delavnice RE-ORG

K pripravi na delavnico, v kateri se boste seznanili z metodo za urejanje depojev RE-ORG, sodi tudi to, da ugotovite, v kakšnem stanju je vaš depo danes.

Priloženi vprašalnik (žal samo v angleščini) vam bo pomagal, da ugotovite stanje na štirih področjih ureditve depoja:

* Vodenje/organizacija
* Stavba in prostori
* Zbirke
* Pohištvo in oprema.

Za vsako področje boste dobili številčni rezultat, ki ga prenesite na tabelo na zadnji strani in ugotovili boste, v kakšnem stanju je vaš depo (v redu, potrebuje manjše izboljšave, potrebuje reorganizacijo ali so v njem zbirke ogrožene).

Vprašalnik je samo za vašo uporabo. Priporočam, da odgovarjate pošteno in iskreno – na delavnico prinesite samo rezultate, da se o njih pogovorimo. Priporočam, da pri izpolnjevanju sodelujejo tudi drugi delavci v muzeju, ki imajo kakršenkoli stik z zbirkami, saj so zbirke tisti del muzeja, kjer se direktno ali posredno srečujemo skoraj vsi.

Če boste isti vprašalnik ponovno uporabili po zaključki RE-ORG projekta v vašem muzeju, boste videli razliko. Številke ne lažejo….

Kmalu se vidimo, lep pozdrav!

Jana Šubic Prislan